open-index/open-wikipedia-markdown huggingface dataset:
Avessac

**Avessac** (*Aveczac*, *Aveçà* en galolingve; *Avezeg* aŭ ankoraŭ *Plouzewi* bretonlingve) estas franca komunumo, situanta en la departemento Loire-Atlantique kaj en la regiono Pays de la Loire.

## Geografio 
eta|Situo de la komunumo Avessac en la departemento Loire-Atlantique

Avessac situas je  oriente de Vannes,  sude de Rennes kaj je  norde de Nantes.

La najbaraj komunumoj de Avessac estas Saint-Nicolas-de-Redon, Fégréac, Plessé, Guémené-Penfao, Massérac en Loire-Atlantique kaj Sainte-Marie en Ille-et-Vilaine.

Laŭ la klasado farita de INSEE en 1999, Avessac estas kampara senpolusa komunumo (vidu la paĝon Komunumoj de Loire-Atlantique).

La rivero Vilaine fluas laŭ la norda limo de la komunumo.

Avessac estas ĝemela urbo de Saint-Martin d'Ablois, en departemento Marne, en regiono Ĉampanjo-Ardenoj, Francio.

## Lokoj kaj monumentoj 
* Ceramikaj potaĵoj Dewar ;
* Kalkoforno : datiĝo estas ankoraŭ mistero. La aranĝado de la loko ebligas la malkovron de la funkciado de kalkoforno kaj de la procedo por transformi la kalkoŝtonon en kalkon. Por la vizitoj, informiĝi ĉe la urbodomo ;
* La kastelo de Pordor (14-a - 17-a jc) ;
* La preĝejo sankta Petro kaj sankta Paŭlo ;
* La kastelo de Châtaigneraie (19-a jc) ;
* La nobeldomo de Cothias (16-a jc) ;
* La puto (15-a jc), situanta en Berrulé ;
* La lavejo (18-a - 20-a jc), situanta sur "chemin du Lavoir" (vojo de la lavejo) ;
* 2 muelejoj, el kiuj la ventmuelejo (18-a jc) de Camargois kaj la akvomuelejo (17-a - 20-a jc), situanta en Tesdan ;
* Ankaŭ vidinda, sur la vojo de Massérac, la valo de Don. Panoramo nekomparebla ĉe "Rocher du Veau" (roko de la bovido) ;
* La promenadcirkvito de Salentin, kies deiro situas sur la sportkampo (7 km aŭ 14 km).

## Elstaraj personoj ligitaj al la komunumo 
La markizo Régis de l'Estourbeillon (1858-1946), loĝanta en la kastelo de Penhouët, en Avessac, Deputito de la departemento "Morbihan" kaj prezidanto de la bretona regionisma unuiĝo.

La familio Sallentin, posedanto de la kastelo kaj terpecoj de Pordor. Tiu familio estis jam konata en la 16-a jc en la patricieco de la urbo Pont-Sainte-Maxence (departemento Oise). Ekloĝinta en Nantes, la branĉo de Pordor riĉiĝis fine de la 18-a jc kaj komence de la 19-a en negocado de la cerealoj, poste en triangula komerco.

## Vidu ankaŭ 
* Komunumoj de Loire-Atlantique

## Eksteraj ligiloj 
* retpaĝejo de la publika lernejo de la arbareto de Avessac 
* Avessac sur la retpaĝejo de Insee 
* Kalkoforno en Avessac
* Fotoj de la kalkoforno
* La kastelo de Pordor 

## Notoj kaj referencoj 
### Notoj 
### Referencoj 
Kategorio:Komunumoj de Loire-Atlantique
Podluží

150px|eta|žudro - tipa ornamo de la enirpordo en Podluží
**Podluží** estas tradicia mikroregiono, kiu troviĝas en la suda parto de la turisma regiono Moravia Slovakio, en la plej suda angulo de Ĉeĥio surlime kun Slovakio kaj Aŭstrio. Administre ĝi apartenas al la iamaj distrikto Břeclav kaj parto de la distrikto Hodonín. La tuta regiono baziĝas precipe sur tradicioj, folkloro kaj vinproduktado. Areo Lednice-Valtice estas parto de Monda kulturheredaĵo de UNESKO.

## Administra divido 
* La plej grava parto - suda (malsupra) Podluží: municipoj Lanžhot, Kostice, Tvrdonice, Týnec, Moravská Nová Ves, Hrušky
* Norda (supra) Podluží: municipoj Dolní Bojanovice, Lužice, Mikulčice, Josefov, Prušánky, Starý Poddvorov kaj Nový Poddvorov
* Okcidenta (ĥarvata-kroata) parto (kie loĝas posteuloj de kroatoj enmigrintaj tien en la 16-a jarcento): municipoj Hlohovec, Poštorná, Charvátská Nová Ves, Stará Břeclav, Ladná

Antaŭa parto de la folklora Podluží estis ankaŭ aŭstriaj komunumoj ekz. Rabensburg (Ranšpurk), Bernhardstahl (Pernital), Waltersdorf (Přílety), Hohenau an der March (Cáhnov).

## Naturo 
Podluží situas en ebenaĵo ĉirkaŭ la rivero Morava kaj estas por ĝi tipaj, eĉ eŭropnivela unikaj ĉeriveraj arbaroj. Esprimo por ili en la ĉeĥa lingvo estas *luh* aŭ *lužní les*, tial Podluží signifas laŭvorte *regiono sub kaj ĉe la ĉeriveraj arbaroj*.

Troviĝas tie valoraj naturrezervejoj, ekz. Skařiny, Stibůrkovská jezera, Ranšpurk, Cahnov-Soutok, birda regiono de eŭropa graveco Tvrdonicko-Soutok (sub protekto de NATURA 2000). En Lanžhot troviĝas la plej ampleksa ĉasarbaro en Ĉeĥio.

## Folkloro 
En ĉiuj municipoj de Podluží estas viva popoltradicio, homoj ofte surmetas tradiciajn folklorkostumojn. La popolmuziko de Podluží, kompare kun la aliaj regionoj de Moravio, estas karakterizata kiel relative pli malrapida kaj emocie pli trankvila.

## Turismo 
La plej gravaj turismaj regionoj kiuj parte situas sur la areo Podluží, estas
- Areo Lednice-Valtice, parto de la Monda kulturheredaĵo de UNESKO, al tiu apartenas okcidenta parto de Podluží
- Slovácko (Moravia Slovakio), kien apartenas norda kaj suda parto de Podluží

En la regiono ne tiom troviĝas burgoj kaj kasteloj, sed multaj pitoreskaj vilaĝoj kun bele pentroornamitaj vinkeloj kaj enirpordoj ĉe loĝdomoj, kapeletoj, vojkrucoj kaj preĝejoj. En Mikulčice troviĝas restaĵo de la konata malnovslava setlejo, kiu nun estas aliĝinto por akcepto al listo de la Monda kulturheredaĵo de UNESKO. La setlejo kaj la muzeo havas sian oficialn retejon ankaŭ en esperanta versio.

## Fotogalerio 

File:Lednice, zámek (05).jpg|Kastelo Lednice
Pohansko (3).jpg|Kastelo Pohansko kun arkeologia ekspozicio
Prušánky-Nechory 5.jpg|vinkeloj en Prušánky - Nechory
Dolní Bojanovice, Slovácká chalupa, interiér.jpg |Interno de vilaĝa domo en Dolní Bojanovice
Tvrdonice, boží muka.jpg|ĉevoja kruckolono en Tvrdonice

## Eksteraj ligiloj 
* Oficiala retejo de la mikroregiono Podluží
* Specimeno de zimbalona popolmuziko el Podluží el folklora festivalo en Tvrdonice
* Ekzemplo de varbdanco el Podluží

Kategorio:Sudmoravia regiono
Kategorio:Etnografiaj regionoj de Ĉeĥio
Flanpano

eta|Turka flano
eta|
eta|Flanoj antaŭ la bakujo, supra Egiptujo
eta|Bakejo en supra Egiptujo
**Flanpano** aŭ platpano estas simpla pano, kiu konsistas el faruno, akvo, salo kaj ofte sen gisto. Pro manko de la gisto, la flano ne sveliĝas, restas maldika de milimetroj ĝis kelkaj centimetroj. Kelkfoje oni uzas giston (pita).

Ĝi estis konsumata jam en la antikvaj Egiptio kaj Sumero.

## Religia signifo
La esprimo de *nefermentita pano*, kiu ne estas pretigita kun fermentiloj. Tiuj platpanoj donas specialan religian signifon al anoj de judismo kaj kristanismo. Judoj konsumas nefermentitajn panojn kiel ekzemple macon dum pesaĥo.

Nefermentita pano estas uzita en la okcidenta kristana liturgio dum festado de la Komunio. Aliflanke, la plej multaj orientaj eklezioj eksplicite malpermesas la uzon de nefermentita pano (greke: *azimes*) por Komunio, kiel apartenantan al la Malnova Testamento kaj aprobas nur panon kun gisto, kiel simbolon de la Nova. Efektive, tio estis unu el la tri punktoj de disputo kio kaŭzis la skismon inter orientaj kaj okcidentaj eklezioj en 1054.

Kanona juro de la Latina Rito de la Romkatolika Eklezio postulas la uzon de nefermentita pano por la hostioj, kaj nefermentitaj oblatoj por la komuneco de la fidela. La pli liturgiaj protestantaj eklezioj emas sekvi la latinan katolikan praktikon, dum aliaj uzas aŭ nefermentitajn oblatojn aŭ ordinaran panon, depende de la tradicioj de ilia speciala denominacio aŭ loka uzokutimo.

## Vidu ankaŭ 
* Flano
* Flaŭno
Vilis

**Vilis** estas latvalingva vira persona nomo. Temas pri variaĵo de la germana nomo Wilhelm (Vilhelmo).

## Konatuloj kun tiu persona nomo 
* Vilis Krištopans (naskiĝis en 1954), latva politikisto
* Vilis Lācis (1904–1966), latva verkisto kaj politikisto

## Vidu ankaŭ 
* Vilius, litova persona nomo

## Notoj 
Kategorio:Viraj personaj nomoj
Kategorio:Latvaj personaj nomoj
Langoŝo

eta|280px|Langoŝo kun fromaĝo
**Langoŝo** aŭ *fritita flano* estas originale hungara manĝaĵo, disvastiĝinta en meza Eŭropo. Ĝi estas konsumata inter la ĉefmanĝaĵoj. Ĝi estas flano el gista pasto, fritita en abunda planta oleo. La langoŝo estas konsumata ofte kun acidkremo, fromaĝo, marmelado ktp.

## Vidu ankaŭ 
* fritpano (*frybread*, indiana, simila manĝaĵo)

Kategorio:Hungara kuirarto
Kategorio:Strataj manĝaĵoj
Imants

**Imants** estas latvalingva vira persona nomo Ĝi fontas el la livona lingvo kaj signifas "mirakla donaco". Festotago en Latvio estas la 1-a de julio.

## Konatuloj kun tiu persona nomo 
* Imants Bleidelis (naskiĝis en 1975), latva futbalisto
* Imants Blūzmanis (naskiĝis en 1987), latva pianisto
* Imants Freibergs, edzo de la latva psikologino, kuracistino kaj politikistino Vaira Vīķe-Freiberga kiu de 1999 ĝis 2007 estis la ŝtata prezidantino de Latvio
* Imants Kalniņš (naskiĝis en 1941), latva komponisto kaj politikisto
* Imants Kokars (1921–2011), latva ĥorestro
* Imants Ziedonis (naskiĝis en 1933), latva poeto kaj verkisto

## Eksteraj ligiloj 
* Imants en la anglalingva vikivortaro

## Notoj 
Kategorio:Viraj personaj nomoj
Kategorio:Latvaj personaj nomoj
Anete

**Anete** estas latvalingva virina persona nomo. Temas pri variaĵo de la nomoj Anna aŭ Ana respektive Aneta. Festotago en Latvio estas la 26-a de julio.

## Konatuloj kun tiu persona nomo innen 
* Anete Jēkabsone-Žogota (naskiĝis en 1983), latva korbopilkistino
* Anete Paulus (naskiĝis en 1991), estona futbalistino

## Notoj 
Kategorio:Virinaj personaj nomoj
Kategorio:Latvaj personaj nomoj
Kalniņš

**Kalniņš** estas latvalingva familia nomo en sia *vira* formo. Ekster Latvio foje ankaŭ ekzistas la formo **Kalnins** sen diakritaj signoj.

## Konatuloj kun tiu persona nomo 
* Aldonis Kalniņš (naskiĝis en 1928), latva komponisto
* Alfrēds Kalniņš (1879–1951), latva komponisto
* Brūno Kalniņš (1899–1990), latva socialdemokrata politikisto kaj historiisto
* Eduards Kalniņš, latva armeestro
* Gatis Kalniņš (naskiĝis en 1981), latva futbalisto
* Harald Kalnins (1911–1997), latvadevena germana luteranisma episkopo
* Imants Kalniņš (naskiĝis en 1941), latva komponisto
* Ivars Kalniņš (naskiĝis en 1948), latva-rusa ŝakludisto
* Jānis Kalniņš (1904–2000), latva-kanada komponisto
* Magnus Kalnins, latvadevena sveda muzikisto
* Pauls Kalniņš, latva politikisto
* Pēteris Kalniņš (naskiĝis en 1952), latva politikisto
* Rolands Kalniņš (1922–2022), latva filmreĝisoro

## Vidu ankaŭ 
* Listo de plej oftaj familiaj nomoj, ĉapitro Latvio

Kategorio:Familiaj nomoj
Kaspars

**Kaspars** estas latva vira persona nomo. Temas pri variaĵo de la persona nomo Kasparo. Festotago en Latvio estas la 9-a de januaro.

## Konatuloj kun tiu persona nomo 
* Kaspars Daugaviņš (naskiĝis en 1988), latva glacihokeisto
* Kaspars Dubra (naskiĝis en 1990), latva futbalisto
* Kaspars Dumbris (naskiĝis en 1985), latva biatlonisto
* Kaspars Gorkšs (naskiĝis en 1981), latva futbalisto
* Kaspars Ikstens (naskiĝis en 1988), latva futbalisto]
* Kaspars Saulietis (naskiĝis en 1987), latva glacihokeisto

## Notoj 
Kategorio:Viraj personaj nomoj
Kategorio:Latvaj personaj nomoj
Mara

**Mara** povas esti
* la komunumo Mara en Italio
* Mara (Desești), vilaĝo en Rumanio
* Mara (Zaragoza), vilaĝo en Hispanio (Provinco Zaragozo, regiono Aragono). 
* Mara (rivero, Iza), rivero en Rumanio
* Mara TI, vilaĝo de la komunumo Bedano de la Distrikto Lugano en Kantono Tiĉino en Svislando.
* la latva diino Māra, kaj populara latvalingva persona nomo
Kārlis

**Kārlis** estas latvalingva vira persona nomo. Temas pri variaĵo de la persona nomo Karlo. Festotago en Latvio estas la 28-a de januaro.

## Konatuloj kun tiu persona nomo 
* Kārlis Baumanis, ankaŭ nomata Baumaņu Kārlis (1835–1905), latva komponisto kaj poeto
* Kārlis Ducmanis (1881–1943), latva advokato, eldonisto kaj diplomato
* Kārlis Irbītis (1904–1997), latva aviadila konstruisto
* Kārlis Kraujiņš, foje ankaŭ literumita Karlis Kraujinŝ (1879–1975), latva verkisto kaj esperantisto
* Kārlis Mīlenbahs (1853–1916), latva pedagogo kaj filologo
* Kārlis Skalbe (1879–1945), latva verkisto kaj poeto
* Kārlis Skrastiņš (1974–2011), latva glacihokeisto
* Kārlis Šteins (1911–1983), latva astronomo
* Kārlis Ulmanis (1877–1942), latva politikisto
* Kārlis Zāle (1888–1942), latva skulptisto, interalie kreinto de la Monumento de Libereco en Rigo

## Notoj 
Kategorio:Viraj personaj nomoj
Kategorio:Latvaj personaj nomoj
Māra

**Māra** estas ofte menciata diino en la latva mitologio. Nuntempe temas pri populara latvalingva virina persona nomo. Festotago de ŝi estas la 25-a de marto.

Aliaj latvaj diinoj komprenatas kiel alternativaj aperoj de la diino Māra. Foje ŝi nomatas "patrino de la bovoj" (latve *Lopu māte*). Māra estas la diino de la tero, de la virinaj taskoj, al kiuj laŭ la tradicia kampara kompreno en Latvio aparte estas la zorgado pri infanoj kaj bovoj (en tiu kombino), kaj la diino de ĉiuj ekonomiaj aktivecoj („La dio Dievs kreis la tablon, sed Māra la panon.“) ĝis la administrado de mono kaj komerco.

Kiel alternativa apero de la dio Dievs, ŝi post la morto de homo akceptas ties korpon, dum Dievs prenas la animon. Ŝi estas la diino de la agroj, kiuj nomatas "grundo de Mara" (latve *Māras zeme*).

Aparte en la regiono Kuronio ŝi proksime asociiĝas al la diino Laima ("la feliĉa").

Post la kristanigo de Baltio, la diino Māra ofte estis identigita kun la dipatrino Maria - ofta fenomeno en kristanigitaj regionoj kiuj ĝis tiam havis fortajn antaŭkristanajn diinojn. Ŝia festotago tiel foje ankaŭ konsideratas la 15-a de aŭgusto, la festotago de ĉieliro de Maria.

Alternativaj nomoj estas Māre, Mārīte, Mārša kaj en Kuronio ankaŭ Māršava.

Kategorio:Agrokulturaj dioj
Kategorio:Bestaj dioj
Kategorio:Dioj pri akuŝado kaj infanaĝo
Kategorio:Dioj pri komerco
Kategorio:Latvaj dioj
Kategorio:Latvaj personaj nomoj
Kategorio:Teraj dioj
Kategorio:Virinaj personaj nomoj
Bando Denny (Seatlo)

[eta|malgranda kopio de la [Statuo de Libereco, apud la loko kie la Bando Denny albordiĝis ĉe Plaĝo Alki en Seatlo]]
[eta|[Arthur Denny, estro de la Bando Denny, kaj ofte rigardata kiel la fondinto de Seatlo]]

La **Bando Denny** (angle **Denny Party**) estis grupo de homoj el Usono, kiu en 1851 alvenis al nuna Alki Point kaj tie fondis setlejon, kiu finfine kreskis kaj fariĝis la nuna urbo Seatlo. Sub la estrado de Arthur Denny, ili ekmigris okcidenten el Cherry Grove (Ilinojso) la 10-an de aprilo, 1851; la plej granda parto de la grupo haltis en Portlando, ĉar Arthur malsanis kaj lia edzino Mary Ann estis akuŝenda. Kelkaj grupanoj pluiris norden ĝis Alki, kie la 28-an de septembro ili ekkonstruis la unuan domon tie. La ceteraj grupanoj alvenis per ŝipo la 13-an de novembro, 1851, kaj tiun daton oni konsideras la naskiĝtago de Seatlo.

Kategorio:Seatlo
Raivis

**Raivis** estas latvalingva vira persona nomo.

## Konatuloj kun tiu persona nomo 
* Raivis Belohvoščiks (naskiĝis en 1976), latva biciklisto
* Raivis Dzintars (naskiĝis en 1982), latva politikisto
* Raivis Hščanovičs (naskiĝis en 1987), latva futbalisto
* Raivis Zīmelis (naskiĝis en 1976), latva biatlonisto

## Notoj 
Kategorio:Viraj personaj nomoj
Kategorio:Latvaj personaj nomoj
Anunakoj

La vorto **Anunnaki** (esperanto Anunako) estas donata por grupo de la sumeraj kaj akadaj gedioj rilatiĝintaj al la Anunna (la “kvindek grandaj gedioj”) kaj la Igigoj (pli malgrandaj gedioj). eta|250px|Stampo kie aperas la anunakojSame, en kelkaj grupoj de nifologoj, ĉi tiu estas la nomo kiun ricevas supozeblaj eksterteranoj, sur kiuj verŝajne baziĝis la mitoj, laŭ hipoteza eksterterana invado en la antikvo. Tiuj unuopuloj ne donas ian sciencan pruvon por tiaj teorioj pro kio tiuj movadoj kaj pensmanieroj estas konataj kiel pseŭdosciencoj.

Laŭ pli frua babilona mito, la anunakoj estis gefiloj de Anu kaj Ki, la dioj gefratoj, gefiloj de Anŝar kaj Kiŝar.

## Vidu ankaŭ 
* Nibiru
* Etemenanki
* Marduk
* Grigori

Kategorio:Sumera mitologio
Kategorio:Akada mitologio
Kategorio:Eksterteranoj
Kategorio:Nifologio
Ksenija

**Ksenija** (latine, sed ankaŭ cirile Ксения, Ксенiя aŭ Ксенија) estas virina persona nomo, kiu aparte konatas inter parolantoj de la baltaj lingvoj, de la orientslavaj lingvoj kaj de la serba lingvo.

## Deveno 
La nomo estas variaĵo de la greka virina nomo Ξενία (Ksenia).

## Signifo 
La nomo signifas "la gastama" respektive "la fremda". En la araba ĝi signifas "floro" aŭ "belulino", en la malnovrusa "belulino" aŭ "bonkora" respektive "aminda".

## Konatuloj kun tiu persona nomo 
* Ksenija Balta (naskiĝis en 1986), estona sportistino
* Ksenija Bekeris (naskiĝis en 1978), latvadevena germana socialdemokratia politikistino
* Ksenija Jaroševaitė (naskiĝis en 1953), litova skulptistino
* Ksenija Sikunkova (naskiĝis en 1979), baltarusa biatlonistino
* Ksenija Sitnik (naskiĝis en 1995), baltarusa venktantino de la Junulara Eŭrovido-Kantokonkurso 2005, tiam 10-jaraĝa

* Ksenia Borisovna Godunova (1582–1622), rusa caridino

## Notoj 
Kategorio:Virinaj personaj nomoj
Kategorio:Slavaj personaj nomoj
Kategorio:Latvaj personaj nomoj
Aidas

**Aidas** estas litovlingva vira persona nomo (variaĵo de *aidas*, en traduko eĥo).

Krom en la formo de persona nomo, la vorto aperas kiel parto de la titoloj de pluraj historiaj kaj nunaj litovlingvaj gazetoj. Ekzemploj historiaj estas interalie "**Aidas**" (1923 - 1930, gazeto por litovlingvaj ekzilintoj en Usono), "**Aidas**" (1938-1939, eldonita en la tiutempe politike okupita Vilno), "**Baltijos aidas**" ("eĥo de Baltio", eldonita en 1931-1932 dufoje semajne en Klaipėda) kaj "**Kauno aidas**" ("eĥo de Kaŭno", eldonita en 1988-1996 en Kaunas). 

[eta|historia titolpaĝo de la gazeto ***Lietuvos aidas*** de la 18-a de februaro **1918**, redaktata de la estonta prezidanto [Antanas Smetona, en kiu publikiĝis la deklaro de sendependeco de la nova respubliko Litovio du tagojn pli frue]]
Ankoraŭ nun aperas ekzemple "**Lietuvos aidas**" (http://www.aidas.lt , "eĥo de Litovio", eldonita en 1917-1918 en Vilno, 1928-1940 en Kaŭno kaj ekde la jaro 1990 ree en Vilno) kaj "**Žemaičių aidas**" ("eĥo de Ĵemajtio", eldonita ekde la jaro 1994 en Telšiai).

[maldekstra|140ra|eta|[Aidas Giniotis, kunfondinto de la teatro *Keistuolių Teatras*, "teatro de stranguloj"]]

## Konatuloj kun tiu persona nomo 
* Aidas Giniotis (naskiĝis en 1964), litova aktoro, reĝisoro kaj kunfondinto de la teatro *Keistuolių Teatras*
* Aidas Labuckas (naskiĝis en 1968), litova ŝakludisto
* Aidas Preikšaitis (naskiĝis en 1970), litova futbalisto

### Rilatoj al Esperanto 
* Vikipediisto de uzantonomo Aidas (naskiĝis en 1994)
* kaj nerekte, ankaŭ la pli aĝa filo de la esperantista familio de Thomas Pusch kaj Remi Rudaitytė nomiĝas Aidas (n. en 1998) - li en la infaneco multe pasive aŭdis Esperanton, sed ĝis  nun ne esperantistiĝis, preferante la hispanan, anglan, francan kaj la gepatrajn lingvojn litova kaj germana ... sed kio ne estas, povas ankoraŭ iĝi.

Kategorio:Viraj personaj nomoj
Kategorio:Litovaj personaj nomoj
Agnė

**Agnė** estas litovlingva virina persona nomo. Temas pri variaĵo de la persona nomo *Agnes*, kio origine devenas de la greka vorto αγνη [agne], "pura" aŭ "sanktigita". La vira litovlingva formo de la nomo estas *Agnius*.

## Konatuloj kun tiu persona nomo 
* Agnė Bilotaitė (naskiĝis en 1982), politikistino, membro de la nacia litovia parlamento Seimas
* Agnė Zuokienė (naskiĝis en 1971), ĵurnalistino kaj politikistino, same membro de la nacia litovia parlamento Seimas

## Notoj 
Kategorio:Virinaj personaj nomoj
Kategorio:Litovaj personaj nomoj
Adomas

**Adomas** estas relative ofta litovlingva vira persona nomo. Temas pri variaĵo de la biblia persona nomo Adamo.

* Adomas Varnas (1879-1979), centjariĝinta litova artisto
* Adomas Mečislovas Grikpėdis (naskiĝis en 1947), litova filologo, redaktoro kaj esperantisto
* Adomas Jakštas (reala nomo Aleksandras Dambrauskas, 1869-1938), katolika pastro, socia aganto, filozofo, literatura esploristo, prelato kaj la unua esperantisto en Litovio
* Adomas Vaitilavičius (1915-1996), litova kuracisto specialiĝinta pri mikrobiologio, doktoro de medicinaj sciencoj kaj esperantisto

## Notoj 
Kategorio:Viraj personaj nomoj
Kategorio:Litovaj personaj nomoj
Albertas

**Albertas** estas litovlingva vira persona nomo. Temas pri variaĵo de la germana nomo Albert, en Esperanto *Alberto* respektive de la pli frua ĝermana formo *Adalbert*..

## Konatuloj kun tiu persona nomo 
* Albertas Juozėnas, vera nomo de Juozas Baltušis (1909-1991), litova prozisto, dramisto kaj publicisto
* Albertas Šimėnas (naskiĝis en 1950), politikisto kaj eksa ĉefministro de Litovio
* Albertas Valys (naskiĝis en 1953), advokato kaj eksa litovia ministro pri justico
* Albertas Stabingis (naskiĝis en 1925), esperantisto

## Notoj 
Kategorio:Viraj personaj nomoj
Kategorio:Litovaj personaj nomoj
Adolfas

**Adolfas** estas relative ofta litovlingva vira persona nomo. Temas pri variaĵo de la germana persona nomo Adolf respektive en Esperanto Adolfo. 

## Konatuloj kun tiu persona nomo 
* Adolfas Aleksejūnas (naskiĝis en 1937), litova sportisto
* Adolfas Jucys (1904–1974), litova matematikisto
* Adolfas Mekas (1925–2011), litova filmreĝisoro
* Adolfas Šapoka (1906–1961), litova historiisto kaj pedagogo
* Adolfas Šleževičius (naskiĝis en 1948), litova komercisto kaj politikisto
* Adolfas Klimas (naskiĝis en 1889 en la vilaĝo Kušliškiai, komunumo Kalvarija, Litovio; mortis en 1985 en Cleveland, Usono), litova ĵurnalisto kaj esperantisto

## Notoj 
Kategorio:Viraj personaj nomoj
Kategorio:Litovaj personaj nomoj
Alvydas

**Alvydas** estas litovlingva vira persona nomo. Temas pri litovigita, origine praprusa nomo el la vorteroj *al-*, en traduko "alia" [vidu greke ἄλλος, állos, aŭ gote alja] kaj *vyd*, en traduko "vidi" [vidu prapruse *widdai*, "vidis"]..

## Konatuloj kun tiu persona nomo 
* Alvydas Banys (naskiĝis en 1968), bankisto kaj financa manaĝero
* Alvydas Pumputis (naskiĝis en 1950), konstitucia juristo, profesoro, universitata rektoro
* Alvydas Sadeckas (naskiĝis en 1949), politikisto, membro de la nacia litovia parlamento Seimas, polica komisaro
* Alvydas Valenta (naskiĝis en 1963), litova ĵurnalisto, poeto kaj esperantisto

## Notoj 
## Vidu ankaŭ 
* Arvydas

Kategorio:Viraj personaj nomoj
Kategorio:Litovaj personaj nomoj
Albinas

**Albinas** estas litovlingva vira persona nomo. Temas pri variaĵo de la latina nomo *Albinus* ("la blanka").

## Konatuloj kun tiu persona nomo 
* Albinas Januška (* 1960), litova politikisto, kiu en 1990 kunsubskribis la deklaron de resendependiĝo de Litovio
* Albinas Elskus (1926-2007), litova pentristo
* Albinas Vebeliūnas (1907-1994), litova esperantisto

## Notoj 
Kategorio:Viraj personaj nomoj
Kategorio:Litovaj personaj nomoj
Aloyzas

**Aloyzas** estas litovlingva vira persona nomo (variaĵo de la nomo **Alojzio**). Kutimaj mallongigaj formoj estas *Alyzas, Alys, Alius*, kaj la koresponda virina formo estas Aloyza.

## Konatuloj kun tiu persona nomo 
* Aloyzas Gudavičius (naskiĝis en 1940), litova lingvisto, pedagogo, habilita doktoro de sociaj (filologiaj) sciencoj (1990) kaj esperantisto
* Aloyzas Kveinys (naskiĝis en 1962), litova ŝakludisto
* Aloyzas Sakalas (naskiĝis en 1931), litova politikisto kaj sciencisto
* Aloyzas Urbonas (naskiĝis en 1935), litova ĵurnalisto, redaktoro kaj verkisto. Li Kęstutis Trečiakauskas *Neliksi vienišas* (laŭvorte "Vi ne restos soleca"), kiun sub la titolo "Por la homo" sukcese tradukis al Esperanto Povilas Jegorovas, kaj kun Povilas Jegorovas eldonis la libron *Esu Esperanto eilinis* (Mi estas soldato de Esperanto).

## Notoj 
Kategorio:Viraj personaj nomoj
Kategorio:Litovaj personaj nomoj
Algis

**Algis** estas litovlingva vira persona nomo. La nomo ofte konsideratas mallongigo de la nomoj *Algimantas* aŭ *Algirdas*, sed en memstara formo ankaŭ estas personaĵo el la litova mitologio, dia mesaĝisto aŭ heroldo (*dievų pasiuntinys arba šauklys*), de la litova vorto *algoti*, "krii".

## Konatuloj kun tiu persona nomo 
* Algis Budrys (1931–2008), litova-usona verkisto
* Algis Čaplikas (naskiĝis en 1962), litova politikisto
* Algis Oleknavičius (naskiĝis en 1947), germana litovdevena biciklisto
* Algis Vaičeliūnas (naskiĝis en 1964), litova generalo

## Notoj 
Kategorio:Viraj personaj nomoj
Kategorio:Litovaj personaj nomoj
Menorka kuirarto

eta|200px|Tomatoj je forno
La **Menorka kuirarto** aŭ **Minorka kuirarto** estas kuirarto de Menorko (Hispanio).

## Bazaj ingrediencoj 
* **Fiŝoj**: saleta moruo kaj pli
* **Marfruktoj**: homaro, polpo, mara heliko kaj pli.
* **Legomĝardenaj plantoj**: tomato, cepo, ajlo, kapsiko, melongeno kaj kukurbeto
* **Legumoj**: blanka kaj seka fazeolo, ktp.
* **Fruktoj**: persiko, abrikotarbo, piro, vinbero, oranĝo, citrono kaj pli
* **Sekfruktoj**: daktilo, migdalo kaj pinsemo
* **Viandoj**: koko, kuniklo, porko, bovo kaj kolbaso
* **Aliaj**: oliv-oleo, pano, mielo, vino, kaporo, kokina ovo, heliko kaj pli

## Specialecoj 
### Majonezo 
*Sekcio pli detale en artikolo Majonezo.*
La majonezo venas el Menorka kuirarto, en urbo *Mahono*. Ĝi estas farita de oliv-oleo, de kokina ovo kaj de suko de citrono.

Kategorio:Hispana kuirarto
Kategorio:Minorko
Andrius

**Andrius** estas litovlingva vira persona nomo. Temas pri variaĵo de la persona nomo Andreo. Principe la formo *Andrius* nur estas mallongiga formo de la nomo *Andriejus*, sed en praktika uzo multe pli oftas ol la origina formo *Andriejus*.

## Konatuloj kun tiu persona nomo 
* Andrius Buividas (naskiĝis en 1985), biciklisto
* Andrius Janukonis (naskiĝis en 1971), entreprenisto
* Andrius Jokšas (naskiĝis en 1979), futbalisto
* Andrius Kubilius (naskiĝis en 1956), politikisto kaj plurfoja ĉefministro de Litovio
* Andrius Kupčinskas (naskiĝis en 1975), politikisto, urbestro de Kaŭno (2007–2011)
* Andrius Mamontovas (naskiĝis en 1967), kantaŭtoro, muzikisto kaj ŝakludisto
* Andrius Mazuronis (naskiĝis en 1979), konstruinĝeniero kaj politikisto, membro de la nacia litovia parlamento Seimas
* Andrius Skerla (naskiĝis en 1977), futbalisto
* Andrius Stelmokas (naskiĝis en 1971), manpilkisto
* Andrius Šedžius (naskiĝis en 1976) entreprenisto kaj politikisto, membro de la nacia litovia parlamento Seimas
* Andrius Velička (naskiĝis en 1979), futbalisto

## Notoj 
Kategorio:Viraj personaj nomoj
Kategorio:Litovaj personaj nomoj
Antanas

**Antanas** estas litovlingva vira persona nomo Temas pri variaĵo de la latina persona nomo *Antonius*, kiu mem estas variaĵo de la antikva romia familia nomo *Antius*. Kutimaj litovlingvaj mallongigaj formoj estas *Antas, Tanas* kaj *Tanius*.

## Konatuloj kun tiu persona nomo 
* Antanas Baranauskas (1835–1902), litova poeto kaj episkopo
* Antanas Janauskas (naskiĝis en 1937), litova filmreĝisoro
* Antanas Klimavičius (naskiĝis en 1949), juĝisto en la supera juĝejo de Litovio
* Antanas Lingis (1905–1941), litova futbalisto
* Antanas Marcijonas (naskiĝis en 1938), litova juristo
* Antanas Merkys (1887–1955), litova politikisto, ĉefministro de Litovio
* Antanas Mockus (naskiĝis en 1952), litovdevena kolumbia filozofo kaj politikisto
* Antanas Smetona (1874–1944), litova politikisto, unua prezidanto de Litovio
* Antanas Sniečkus (1903–1974), litova komunisto
* Antanas Trumpa (naskiĝis en 1942), litova entreprenisto
* Antanas Tumėnas (1880–1946), litova politikisto kaj juristo
* Antanas Vaičius (1926–2008), litova katolika episkopo
* Antanas Valionis (naskiĝis en 1950), litova politikisto
* Antanas Vivulskis (1877–1919), pola-litova arkitekto kaj skulptisto
* Antanas Garbauskas, (1932-2008), litova vitralisto, restaŭristo, pedagogo kaj esperantisto
* Antanas Mekys, (naskiĝis en 1917), litova ekonomiisto kaj esperantisto kaj ekde la jaro 2003 Honora Membro de UEA
* Antanas Poška, (ĝis 1929 Paškevičius, 1903-1992), litova vojaĝanto, antropologo kaj esperantisto
* Antanas Prapuolenis, (1894-1962), litova pedagogo, ĝardenisto kaj esperantisto

## Notoj 
Kategorio:Viraj personaj nomoj
Kategorio:Litovaj personaj nomoj
Arūnas

**Arūnas** estas relative ofta litovlingva vira persona nomo. Etimologie la nomo venas de la litova vorto *aras* (aglo), kaj fakte la formo *Aras* ankaŭ estas la kutima noma mallongigo. Virina formo estas la nomo *Arunė*.

## Konatuloj kun tiu persona nomo 
* Arūnas Degutis (naskiĝis en 1958), politikisto
* Arūnas Gelūnas (naskiĝis en 1968), filozofo, pentristo kaj politikisto
* Arūnas Klimavičius (naskiĝis en 1982), futbalisto
* Arūnas Kundrotas (naskiĝis en 1963), politikisto
* Arūnas Laurinaitis (naskiĝis en 1961), ĥemia inĝeniero kaj manaĝero, prezidanto de la litova konzerno „Achemos grupė"
* Arūnas Matelis (naskiĝis en 1961), filmreĝisoro kaj -produktisto
* Arūnas aŭ kutime Aras Grincas (naskiĝis en 1963), litova esperantisto, ekde komence de la 1990-aj jaroj vivanta en Bonno (Germanio)
* Arūnas Poniškaitis (naskiĝis en 1966), episkopo
* Arūnas Valinskas (naskiĝis en 1966), politikisto, juristo, televida produktisto kaj prezentisto
* Arūnas Vaškevičius (naskiĝis en 1973), manpilkisto
* Arūnas Žebriūnas (naskiĝis en 1931), filmreĝisoro kaj scenaristo

## Notoj 
Kategorio:Viraj personaj nomoj
Kategorio:Litovaj personaj nomoj
Arvydas

**Arvydas** estas litovlingva vira persona nomo. Temas pri litova kaj praprusa nomo el la vorteroj *ar-*, en traduko "ankaŭ" kaj *vyd*, en traduko "vidi" [vidu prapruse *widdai*, "vidis"]..

## Konatuloj kun tiu persona nomo 
* Arvydas Garbaravičius (naskiĝis en 1953), litova politikisto kaj urbestro de Kaŭno (2003–2007)
* Arvydas Kostas Leščinskas (naskiĝis en 1946), litova politikisto
* Arvydas Macijauskas (naskiĝis en 1980), litova korbopilkisto
* Arvydas Novikovas (naskiĝis en 1990), litova futbalisto
* Arvydas Pocius (naskiĝis en 1957), litova brigada generalo
* Arvydas Sabonis (naskiĝis en 1964), litova korbopilkisto kaj entreprenisto
* Arvydas Sekmokas (naskiĝis en 1951), litova politikisto
* Arvydas Šliogeris (naskiĝis en 1944), litova filozofo, tradukisto, eseisto kaj universitata docento
* Arvydas Kasperiūnas (naskiĝis en 1963), litova esperantisto kaj eksedzo de Valdonė Kasperiūnienė

## Notoj 
## Vidu ankaŭ 
* Alvydas

Kategorio:Viraj personaj nomoj
Kategorio:Litovaj personaj nomoj
Victor Kozin

**Victor Miĥajloviĉ Kozin** () naskiĝis la  kaj estas rusa sciencisto kaj inventisto.

Kandidato de Teknikaj Sciencoj (KT n.) 1984 pri dezajno kaj konstruo de ŝipoj, Gor'kii, Doktoro de Teknikaj Sciencoj (DT n.) 1994, Mekanikisto de deformeblaj solidoj, Vladivostoko, Honora inventisto de Rusa Federacio 2000, Responda membro de Rusa Akademio de Naturaj Sciencoj 2008.

Desegnis kaj efektivigis en praktiko resonmetodon por la detruo de glacio, realigis amfibiajn veturilojn, permesante kelkajn fojojn redukti energion kompare al tradiciaj teknikoj (la uzo de glacirompiloj, ktp) 

## Referencoj 
## Eksteraj ligiloj 
* Resonance metodo de glacio detruo 
* http://icebreaking.info/(http://icebreaking.info/) 

Kategorio:Rusiaj sciencistoj
Audrius

**Audrius** estas litovlingva vira persona nomo. Temas pri variaĵo de la litova vorto *audra* (en traduko "ŝtormo"). La virinaj formoj estas Audronė kaj Audra.

## Konatuloj kun tiu persona nomo 
* Audrius Bakaveckas (naskiĝis en 1968), profesoro, fakulo pri administra juro, juĝisto de la supera administra juĝejo de Litovio
* Audrius Kšanavičius (naskiĝis en 1977), futbalisto
* Audrius Liaudanskas (naskiĝis en 1959), litova skulptisto, kreis interalie la statuon de la ĉiujara litova kina premio Sidabrinė gervė ("arĝenta gruo")

## Notoj 
Kategorio:Viraj personaj nomoj
Kategorio:Litovaj personaj nomoj
Algirdas (persona nomo)

**Algirdas** estas ofta litovlingva vira persona nomo. Ĝi etimologie rilatas al la vorteroj *al* (alia, aparta) kaj *girdas* (novaĵo, aŭdaĵo), kaj aludu la signifon "aparta novaĵo" aŭ "aparta konatulo".. La nomo populariĝis memore al la historia grandduko de Litovio Algirdas (1296–1377).

## Konatuloj kun tiu persona nomo 
* Algirdas (1296–1377), grandduko de Litovio (1345–1377)
* Aleksandras Algirdas Abišala (naskiĝis en 1955), entreprena konsilisto, politikisto, ĉefministro de Litovio kaj ministro sen aparta fako
* Algirdas Brazauskas (1932–2010), litova politikisto, prezidanto kaj ĉefministro
* Algirdas Butkevičius (naskiĝis en 1958), litova politikisto
* Algirdas Julien Greimas (1917–1992), litova-franca lingvosciencisto
* Algirdas Paleckis (naskiĝis en 1971), litova politikisto, diplomato kaj ĵurnalisto
* Algirdas Šemeta (naskiĝis en 1962), litova politikisto kaj ekonomikisto
* Algirdas Šocikas (naskiĝis en 1928), litova-sovetie litova boksisto
* Algirdas Taminskas (naskiĝis en 1962), litova juristo kaj universitata docento
* Jonas Algirdas Misiūnas (naskiĝis en 1933), juristo, eksa prezidanto de la supera kortumo de Litova SSR kaj sovetie litova vicministro pri justico.

## Notoj 
Kategorio:Viraj personaj nomoj
Kategorio:Litovaj personaj nomoj
Algimantas

**Algimantas** estas litovlingva vira persona nomo. Temas pri variaĵa kombino de la du personaj nomoj *Algis* ("salajro") kaj *Mantas* ("kapitalo")..

## Konatuloj kun tiu persona nomo 
* Algimantas Baltakis (naskiĝis en 1930), poeto, priliteratura kritikisto
* Algimantas Butnorius (naskiĝis en 1946), ŝakludisto
* Algimantas Dziegoraitis (1939-2007), advokato, fakulo pri administra juro, vica litovia ministro pri justico de la Litova Soveta Socialisma Respubliko
* Algimantas Jurgis Čekuolis (naskiĝis en 1931), ĵurnalisto kaj eldonisto
* Algimantas Puipa (naskiĝis en 1951), filmreĝisoro
* Algimantas Šalna (naskiĝis en 1959), sovetie litova biatleto biatlonisto kaj olimpia venkinto
* Algimantas Urmonas (naskiĝis en 1942), fakulo pri administra juro kaj krima juro, profesoro
* Algimantas Valantinas (naskiĝis en 1961), juĝisto, eksa ĉefprokuroro
* Algimantas Vladas Stasiukynas (naskiĝis en 1944), manaĝero en litvaj prienergiaj firmaoj

### Konatuloj kun tiu dua, mezloka persona nomo 
* Laurynas Algimantas Skūpas (1937-2005), litova profesoro de franca lingvo, doktoro de filologiaj sciencoj kaj esperantisto

## Notoj 
Kategorio:Viraj personaj nomoj
Kategorio:Litovaj personaj nomoj
Pacific Science Center

eta|Usona Scienca Pavilono, konstruate, 1961
eta|Nokte
**Pacific Science Center** estas konstanta ekspoziciejo kaj muzeo pri sciencaj temoj sur la tereno de la urba parko "*Seattle Center*", en Seatlo, Usono. Ĝi konstruiĝis por la Ekspozicio Jarcento 21 en 1962, dum kiu ĝi estis la Usona Scienca Pavilono.

Kategorio:Seatlo
Kategorio:Muzeoj en Usono
Century 21 Exposition

[eta|La tiam nova [Spacnadlo ĉe la Mondfoiro, 1962]]eta|Mapo (1960) de la tereno fariĝonta Century 21 Exposition

**Ekspozicio Jarcento 21** (angle ***Century 21 Exposition*** aŭ malpli formale "La Seatla Mondfoiro") estas internacia ekspozicio okazinta en la jaro 1962 (de la 21-a de aprilo ĝis la 21-a de oktobro) en Seatlo, Usono. La 30-hektara tereno poste fariĝis urba parko kaj kultura centro sub la nomo "*Seattle Center*". Ĉe tiu ekspozicio debutis pluraj konataj seatlaj konstruaĵoj, interalie la Spacnadlo, la Usona Scienca Pavilono (postfoire Pacifika Scienca Centro), la Seatla Opera Domo (nun rekonstruita kiel Halo McCaw), kaj la Vaŝingtonia Koliseo (poste rekonstruita kaj renomita KeyArena). Ankaŭ la seatla unurela trajno ("*Seattle Center Monorail*"), kiu ankoraŭ veturadas inter la ekspozicia tereno kaj la enurba vendejodistrikto, estis ikona simbolo de la ekspozicio.

Kategorio:Seatlo
Miklós Rónaszegi

**Miklós RÓNASZEGI** [miklOŝ rOnasegi], laŭ hungare kutima sinsekvo **Rónaszegi Miklós** estis hungara verkisto.

Miklós Rónaszegi naskiĝis la 5-an de junio 1930 en Budapeŝto, li mortis la 27-an de januaro 2022.

## Biografio 
Miklós Rónaszegi laboris en eldonejo, dum li akiris pedagogian diplomon en Scienca Universitato Loránd Eötvös en 1953. Li estis instruisto, tamen li havis postenojn en diversaj eldonejoj. Liaj ŝatataj temoj estas sciencfikcio kaj porjunularaj historiaj verkoj.

## Verkoj (elekto) 
* *A nagy játszma* (La granda ludopartio), 1955
* *A Sánta Bölény* (La lama bizono), 1958
* *Hínáros tenger* (Ŝvebanta-flosanta plantaromaro), Vojaĝpriskribo pri Kristoforo Kolumbo, 1959
* *A királynő kalóza* (Pirato de la reĝino), 1961
* *Színház az egész világ* (Estas teatro la tuta mondo), 1962
* *Indián halál* (Morto indiana), 1968
* *Így élt Marco Polo* (Tiel vivis Marco Polo), 1974
* *Az a híres Háry János* (Tiu fama Johano Háry), 1980
* *A genovai fogoly* (La kaptito de Genova), 1981
* *Botrány a suliban* (Skandalo en la lernejo), 1987
* *Gellért püspök szeretője* (Amatino de episkopo Gerardo), 2000
* scenarlibro

## Fontoj 
* Hungara Vikipedio

Kategorio:Budapeŝtanoj
Kategorio:Hungaraj verkistoj
Seattle Center

[eta|Popoldancado ĉe *Seattle Center* dum la festivalo [Northwest Folklife, 2007]]
[eta|[Pacifika Scienca Centro, nokte]]

**Seattle Center** estas urba parko kaj kultura kaj distra centro situanta norde de la komerca centro de Seatlo, Usono. Ĝi ampleksas la saman 30-hektaran terenon, kiun oni uzis en 1962 por la monda foiro Ekspozicio Jarcento 21, kaj ankaŭ multajn konstruaĵojn kaj instalaĵojn postlasitajn de tiu ekspozicio.

Kategorio:Seatlo
Historia urboparto de Angra do Heroísmo

La **Historia urboparto de Angra do Heroísmo** situanta en la insulo Terceira, en la arkipelago Azoroj, Angra do Heroísmo estis tre grava haveno inter la 15-a kaj 19-a jarcentoj. La fortikaĵoj  São Sebastião kaj São João Baptista, de la 16-a jarcento, estas ekzemploj unikaj de militista arkitekturo. Damaĝita pro tertremo la 1-an de januaro 1980, Angra estis restaŭrita. Ĝi estas Monda heredaĵo de Unesko ekde la jaro 1983.
 

Kategorio:Historiaj urbopartoj de Portugalio
Iván Sándor

**Iván SÁNDOR** [ŝAndor], hungare **Sándor Iván** estas hungara verkisto kaj literaturisto.

Iván Sándor naskiĝis la 11-an de marto 1930 en Budapeŝto.

## Biografio 
Iván Sándor jam frue, en 1952 estis arestita pro politikaĵo, sed post unu jaro li debutis verkisto. En 1955 li edziĝis, baldaŭe havanta filinon. Post la revolucio li redaktadis. Inter 1961–1964 frekventis universitaton en Budapeŝto. Poste li havis diversajn postenojn en periodaĵoj. Li ricevis premion Kossuth en 2005, pli frue kaj poste ankaŭ aliajn premiojn.

## Verkoj (elekto) 
* *A huszonötödik órában* (En la dudek kvinan horon), teatraĵo, 1958
* *Két nemzedék* (Du generacioj), teatraĵo, 1961
* *Hullámok* (Ondoj), romano, 1967
* *Tiszaeszlár* (Tiszaeszlár), dramo, 1967
* *A futár* (La kuriero), romano, 1976
* *Ködlovas* (Nebuloĉevalisto), romano, 1983
* *Az idő füstjele* (Fulmosigno de la tempo), eseoj, 1986
* *Arabeszk* (arabesko), romano, 1991
* *Drága Liv* (Kara Liv), romano, 2002
* *Az Argoliszi öböl* (Golfo Argolis), romano, 2009

## Fontoj 
* Hungara Vikipedio

Kategorio:Budapeŝtanoj
Kategorio:Hungaraj verkistoj
Kultura pejzaĝo de Sintra

En la 19-a jarcento, Sintra konvertiĝis en la unua centro de la romantika arkitekturo de Eŭropo. La reĝo Fernando la 2-a transformis ruinigitan monaĥejojn en kastelon, kie la nova sentemo videblas, per la uzo de arkitektaj elementoj de diversaj stiloj, gotika, egipta, maŭra kaj renesanca, kaj en la kreado de parko kun arboj lokaj kaj ekzotaj.

Aliaj loĝlokoj proksimaj al Sintra ofertas kombinaĵojn de unikaj parkoj kaj ĝardenoj kiuj havis grandan influon en la pejzaĝa arkitekturo de Eŭropo.

Kategorio:Mondaj heredaĵoj en Portugalio
Kategorio:Sintra
Historia urboparto de Guimarães

eta|dekstra|280px
La **historia urboparto de Guimarães** estas ligita al la naskiĝo de la portugala nacia identeco en la 12-a jarcento. Ĝi estas senescepta ekzemplo bone konservita de la evoluo de mezepoka urbeto al moderna urbo. La riĉa konstruita tipologio montras la disvolviĝon de la portugala arkitekturo inter la 15-a kaj 19-a jarcentoj, kun la konstanta uzo de teknikoj kaj materialoj tradiciaj.

Kategorio:Mondaj heredaĵoj en Portugalio
Historia urboparto de Porto

[eta|250px|Vidaĵo de la Fernandaj Muregoj ekde la rivero [Doŭro.]]
La **urbo Porto**, konstruita en la montetoj kiuj regas la elfluejon de la rivero Doŭro, estas ekzemplo de urba pejzaĝo kun pli ol dek jarcentoj da historio. 

Ĝia konstanta kreskado, ligita al la maro kaj al la rivero (ĝia nomo "Porto" estas "haveno" en la portugala) videblas en diversaj monumentoj, inter kiuj menciendas la Katedralo kun romanika ĥorejo, la novklasika Palaco Bolsa, la Preĝejo de Sankta Francisko, aŭ la tipe portugala preĝejo Sankta Klara, laŭ manuela stilo. Ĝi ankaŭ inkluzivas la muregojn de la urbo.

Kategorio:Mondaj heredaĵoj en Portugalio
Kategorio:Porto
Włodzimierz Lubański

**Włodzimierz Leonard Lubański** (naskiĝis la 28-an de februaro 1947 en Gliwice) – pola futbalisto, plurfoja reprezentanto de Pollando, dum multaj jaroj ligita kun futbala klubo Górnik Zabrze; meza atakisto. Olimpika majstro. En oficialaj renkontoj de pola reprezentantaro ludis 75 matĉojn, entrafis 48 golejojn.

## Biografio 
### Kluboj 
Kun la klubo Górnik Zabrze sepfoje gajnis ĉampionecon de Pollando. En 1970 atingis kun la teamo finalon de la UEFA-pokalo de pokalvenkintoj, kie malvenkis kun Manchester City F.C. De 1975 ludis dum sep sezonoj en belga klubo K.S.C. Lokeren Oost-Vlaanderen, kie ludis 196 matĉojn kaj entrafis 82 golejojn. La karieron finis en 1986 en K.R.C. Mechelen.

### Pola reprezentantaro 
En 1961 eniris nacian teamon de junioroj. Baldaŭ poste debutis en la senjora teamo kun kiu gajnis en la Somera Olimpiko 1972 oran medalon kiel kapitano de la teamo.

Dum eliminado al Futbala Mondpokalo 1974 en venka 2:0 matĉo kun Anglio en Chorzów entrafis golejon, sed damaĝis grave genuon (post faŭlo de Roy McFarland), kio lin tute ekskludis. Dum du jaroj batalis por reveni al sporto En 1978 ĉeestis Futbalan Mondpokalon en Argentino, kie poloj akiris 5-6-an lokon.

La lastan fojon ludis en 1980 dum neoficiala renkonto kun Ĉeĥoslovakio en Chorzów; tiam entrafis sian 48-an golejon, kio ĝis nun estas rekordo de la lando.

Laŭ enketo de sporta revuo France Football en 1972 estis la 7-a futbalisto de Eŭropo. Dufoje prezentiĝis kun steluloj: dum spektaklo omaĝe al Lev Jaŝin kaj matĉo Eŭropo - Suda Ameriko. En 1978 ricevis premion *Fair play* de Unesko. En 2003 konsiderita la plej bona pola futbalisto de 50-jariĝo de UEFA (en pokalaj matĉoj akiris 31 golejojn).

### Post fino de la kariero 
Post fino de la futbala kariero restis en Belgio, kie loĝas ĝis nun. Li finis belgan trejnistan lernejon kaj dum kelkaj jaroj edukis junularon en Meĥleno. En 1990 fondis firmaon "Lubański Sport-Menagment", kaj de 1994 posedas menaĝeran licencon de FIFA. Nuntempe estas sporta menaĝero kaj la dua trejnisto de Lokeren. Li komentas matĉojn de pola reprezentantaro en televido. Dum certa tempo havis kafejon.

Li konas ses lingvojn: rusan, ĉeĥan, nederlandan, francan, germanan, anglan kaj iom serban. En privata vivo estas edzo de Grażyna Lubańska kaj patro de du gefiloj. Kolektisto de vinoj kaj de pola pentroarto, precipe de Piotr Michałowski.

Oni verkis pri li kelke da libroj, i.a. *Ja, Lubański* (Mi, Lubański) de Krzysztof Wyrzykowski (1990), *Włodek Lubański. Legenda polskiego futbolu* (Włodek Lubański. Legendo de pola futbalo) de Włodzimierz Lubański kaj Przemysław Słowiński (2008).

Pro eminentaj meritoj por disvolvo de la pola sporto estis en 1997 distingita per la Oficira Kruco de la Ordeno de Renaskiĝinta Pollando.

## Eksteraj ligiloj 
Włodzimierz Lubański (90minut.pl)

Kategorio:Polaj sportistoj
Al Kooper

**Al Kooper** (naskiĝis la 5-an de februaro 1944 en Broklino, Novjorko) estas usona rokmuzikisto, gitaristo, muzikklavar-ludisto, kantisto, kantverrkisto kaj produktisto.

## Diskoj 
* Super Session (1968)
* Live Adventures (1969)
* I Stand Alone (1969)
* You Never Know Who Your Friends Are (1969)
* Kooper Session (1970)
* Easy Does It (1970)
* Landlord (1971)
* New York City (1971)
* A Possible Projection Of The Future / Childhood's End (1972)
* Naked Songs (1973)
* Unclaimed Freight (1975)
* Act Like Nothing Wrong (1977)
* Championship Wrestling (1982)
* Rekooperation (1994)
* Soul Of A Man (1995)
* The Lost Concert Tapes (2003)
* Black Coffee (2005)
* White Chocolate (2008)

Kategorio:Usonaj rokmuzikistoj
Henry Cow

**Henry Cow** estis brita ĵaza- resp. artroka bando, kiu muzikis inter 1968 kaj 1978 kun malsamaj personaroj.

## Diskoj 
* Greasy Truckers Live at Dingwalls Dance Hall (1973)
* Legend (1973)
* Unrest (1974)
* Desperate Straights (1975)
* In Praise Of Learning (1975)
* Concerts (1976)
* Western Culture (1978)
* Stockholm & Göteborg
* 40th Anniversary Box (1971-1978)

Kategorio:Rokmuzikaj grupoj
Kategorio:Muzikaj grupoj fonditaj en 1968
György Schwajda

**György Schwajda** [djordj ŝvajda], hungare **Schwajda György,** Esperante **Georgo Schwajda** estis hungara dramisto kaj teatrodirektoro.

György Schwajda naskiĝis la 24-an de marto 1943 en Kispest. Li mortis la 19-an de aprilo 2010 en Kaposvár.

## Biografio 
György Schwajda frue komencis labori, kiel simpla laboristo. En 1966 lia debuta dramo atingis la unuan lokon en konkurso. En la sama jaro li edziĝis, baldaŭe havanta filon. Pro la dramosukceso li akiris poste diplomon en ĉeflernejo en Budapeŝto. Baldaŭe li havis postenojn en diversaj teatroj. En 1998 li estris konstruadon de la nova Nacia Teatro (Budapeŝto). La konstruaĵo kaŭzis akrajn diskutojn. Lia lasta posteno estis direktoro de teatro de Kaposvár. Resume li havis 75 teatrajn prezentojn, 16 reĝisorojn kaj 3 tradukaĵojn.

## Verkoj (elekto) 
* *Bohóc* (Arlekano), dramo, 1966
* *Csoda* (Miraklo), dramo, 1978
* *Himnusz* (Himno), dramo, 1981
* *A szent család* (La sankta familio), dramo, 1984
* diversaj scenarlibroj por teatroj
* 2 scenarlibroj por filmoj

## Fontoj 
Schwajda
Schwajda
Aladár Schöpflin

**Aladár Schöpflin** [ŝopflin], hungare **Schöpflin Aladár** estas hungara verkisto, esteto, tradukisto, membro ordinara de Hungara Scienca Akademio (1949).
eta|Pentraĵo pri Aladár Schöpflin
eta|Memortabulo pri Aladár Schöpflin

Aladár Schöpflin naskiĝis la 4-an de oktobro 1872 en Maniga, nuntempa Malženice en Slovakio. Li mortis la 8-an de aŭgusto 1950 en Budapeŝto.

## Biografio 
Aladár Schöpflin lernis filozofion en Budapeŝto. En 1898 li eklaboris en revuo, kie li redaktadis. Poste li dekomence aliĝis al Nyugat. Li alte taksis verkojn de Endre Ady, Zsigmond Móricz kaj aliaj. Li multe tradukis el angla, franca kaj germana lingvoj kaj longe redaktis teatran enciklopedion. Li ricevis premion Kossuth en 1949, pli frue ankaŭ aliajn premiojn.

## Framasonismo 
Aladár Schöpflin estis framasono apartenanta al Martinovics-loĝio laŭ http://www.nagyoriens.hu/node/61 .

## Verkoj (elekto) 
* *Magyar írók* (Hungaraj verkistoj), 1917
* *Mossóczy Pál szép nyara* (Bela somero de Paŭlo Mossóczy), 1921
* *Piros ruhás nő* (Virino en ruĝa kostumo), 1921
* *Írók, könyvek, emlékek* (Verkistoj, libroj, rememoroj), 1925
* *Ady Endre* (Endre Ady), 1934
* *Őszi szivárvány* (Aŭtuna ĉielarko), 1934
* *A magyar irodalom története a XX. században* (Historio de la hungara literaturo en la 20-a jarcento), 1939
* *Mikszáth Kálmán* (Kálmán Mikszáth), 1941
* *Válogatott tanulmányok* (Elektitaj studoj), 1967
* tradukaĵoj

## Fontoj 
* Hungarlingva Vikipedio

Schopflin
Schopflin
Schopflin
Kategorio:Hungaraj estetikistoj
Schopflin